stanford-oval/wikipedia huggingface dataset:
Miia Tervo

| Miia Tervo> Henkilötiedot |
| --- | --- |
Syntynyt: 18. helmikuuta 1980 (ikä 44) Rovaniemi
Ammatti:  elokuvaohjaaja
Ohjaaja
Aktiivisena:  2005–
Tunnetuimmat ohjaukset:  Santra ja puhuvat puut Pieniä kömpelöitä hellyydenosoituksia Aurora
Palkinnot
 Parhaan ohjauksen Jussi  2020 Aurora  Parhaan käsikirjoituksen Jussi  2020 Aurora 
Aiheesta muualla
IMDb 
Elonet
Miia Tervo (s. 18. helmikuuta 1980 Rovaniemi) on nykyisin Helsingissä asuva Jussi-palkittu elokuvaohjaaja ja käsikirjoittaja.
Hän on kasvanut Muurolassa, entisessä Rovaniemen maalaiskunnassa, 25 kilometrin päässä Rovaniemen keskustasta. Hän kävi lukion Rovaniemellä, jonka jälkeen muutti Helsinkiin ravintolatöihin. Sitten hän työskenteli kalatehtaalla Norjassa ja vapaaehtois­töissä ulkomailla. Hän opiskeli Oriveden opistossa kirjoittamaan runoja, Turussa elokuvausta ja Taideteollisessa Korkeakoulussa (nyk. Aalto-yliopisto) elokuvausta.
Tervo on saanut elokuvataiteen taiteilija-apurahoja elokuviinsa.
Tervo on saanut monia palkintoja lyhytelokuvistaan Hylje, Santra ja puhuvat puut, Lumikko sekä Pieniä kömpelöitä hellyydenosoituksia.
Tervon ohjaama ja käsikirjoittama ensimmäinen pitkä fiktioelokuva Aurora sai ensi-iltansa 25. tammikuuta 2019. Se on Rovaniemelle sijoittuva romanttinen komedia. Sen tuottaa Dionysos Films -yhtiö. Elokuva sai seitsemän Jussi-palkintoa parhaasta elokuvasta, ohjauksesta, käsikirjoituksesta, naispääosasta, naissivuosasta, miessivuosasta ja pukusuunnittelusta.
Filmografia > Lyhytelokuvat

Hylje (2005)
Lumikko – The Little Snow Animal (2009)
Santra ja puhuvat puut (2013)
Pieniä kömpelöitä hellyydenosoituksia (2015)
Filmografia > Pitkät elokuvat

Aurora (tammikuu 2019)
Ohjus (2024)
Filmografia > Televisiosarjat

Lovi (2021)
Aiheesta muualla

Miia Tervo Elonetissä.
Miia Tervo Internet Movie Databasessa. (englanniksi)
Medialeikki

Leikki on medialeikkiä, kun leikin aiheena on mediasta tuttu hahmo, tapahtuma, televisio-ohjelma, elokuva tai digitaalinen peli. Medialeikin sisältö on monimuotoista sekoittumista arjen, median, mediavälineiden sekä leikin peruselementtien kesken.
Joukkotiedotuksen ilmentymisestä lasten leikeissä on kirjoitettu jo 1980-luvulla.selvennä Median välittämän maailman heijastuminen leikkeihin on luontevaa, koska leikkiessään lapset käsittelevät sosiaalisesta ympäristöstään omaksumia asenteita ja tietoja, sekä harjoittelevat niiden soveltamista käytäntöön. Mediakulttuuri näyttelee suurta osaa kaikenikäisten elämässä, joten lasten leikkien kiinnittyminen mediakulttuuriin ei ole mikään yllätys. Medialeikit syntyvät vallitsevassa ajassa, paikassa ja kulttuurissa. Leikkien aiheena voi olla mitkä tahansa mediasta poimitut tapahtumat, myös uutiset tai ajankohtaiset tapahtumat. Leikin sisällöstä ei voi välttämättä päätellä lapsen leikkivän medialeikkiä, koska lapsi yhdistelee vapaasti eri medioista tuttuja hahmoja ja tapahtumia. Lisäksi on vaikea arvioida, kuinka paljon ja mitä eri asioita leikissä on mediasta. Vaikka leikki ei suoranaisesti liittyisikään mediaan ja televisio-ohjelmaan, se voi kuitenkin heijastaa median asetelmia ja toimintatapoja. Aikuinen voi nähdä lapsen leikissä median vaikutuksen, mutta kyseessä voi olla vain yksittäinen poiminto ja kaikki muu on autenttista leikkiä. Usein kuitenkin leikkien keskiössä ovat tutut fantasiahahmot tai televisio-ohjelmiin ja peleihin liitetyt oheistuotteet. Uutisista voi viritä leikkejä, mutta esimerkiksi uutisissa nähty suuronnettomuus ja sitä seurannut aikuisen ahdistus voi lisätä lapsen pelkoa. Hyvin tavanomaista lapselle on leikin kautta käsitellä vastaavanlaisia pelottavia asioita.
Medialeikin taustalla on valmis ohjelma, mutta leikkiessään lapset edelleen jalostavat ja suodattavat sisäistämäänsä materiaalia. Leikkitutkimuksen näkökulmasta passivoinnin sijaan media tarjoaa loppumatonta materiaalia erilaisille leikeille ja sosiaalisten suhteiden rakennusaineeksi. Medialeikkiä ei usein arvosteta, ja ollaan huolissaan autenttisen leikin katoamisesta. Televisiota syytetään siitä, että se eristää lapset todellisesta maailmasta ja heidän sisäisestä minästään. Näissä rappeuttamisväitteissä on kiinnitetty huomio vain siihen, mitä televisio tekee lapselle eikä siihen, mitä lapsi tekee televisiolla.kenen mukaan?
Kirjallisuutta

Karimäki, R. 2007. Media leikkiin innoittajana. Teoksessa L. Pentikäinen, A. Ruhala & H. Niinistö. Mediametkaa osa 2 - Kasvattajan matkaopas lasten mediamaailmaan. Helsinki: Mediakasvatuskeskus Metka, 40–47.
Kupiainen, R. 2002. Mediakokemuksia viihteen, mielihyvän ja nautinnon labyrinteissa. Teoksessa S. Sinkkonen (toim.) Median sylissä. Kirjoituksia lasten mediakasvatuksesta. Helsinki; Oy Finn Lectura Ab, 70–81.
Niinistö, H. (toim.) Ruhala, A. (toim.), Henriksson, A. ja Pentikäinen, L. 2006. Mediametkaa! Mediakasvattajan käsikirja kaikilla mausteilla. Helsinki: Mediakasvatusseura Metka ry.
Noppari, E., Uusitalo N., Kupiainen R. & Luostarinen H. 2008. ”Mä oon nyt online!” Lasten mediaympäristö muutoksessa. Tampereen yliopisto.
Okkonen, S. 2007. Faktaa ja fiktiota lasten kanssa – median tarinat draamakasvatuksessa. Teoksessa L. Pentikäinen, A. Ruhala, & H. Niinistö, Mediametkaa osa 2 - Kasvattajan matkaopas lasten mediamaailmaan. Helsinki: Mediakasvatuskeskus Metka, 66–74.
Rönnberg, M. 1991. Televisio leikkinä. Teoksessa K. Kauppila, S. Kuosmanen & M. Pallassalo. Rajaton ruutu. Kirjoituksia lapsista ja liikkuvasta kuvasta. Jyväskylä: Gummerus, 39–55.
Tecnotree

| Tecnotree Oyj |
| --- | --- |

Yritysmuoto:  julkinen osakeyhtiö
Osake:  OMXH: TEM1V
Markkina-arvo:  530 milj. euroa (19.8.2021)
Perustettu:  1978
Toimitusjohtaja:  Padma Ravichander
Puheenjohtaja:  Neil Macleod
Kotipaikka:  Espoo, Suomi
Toimiala:  ohjelmistojen suunnittelu ja valmistus
Liikevaihto:   52,8 milj. € (2020)
Liikevoitto:   18,6 milj. € (2020)
Tilikauden tulos:   13,6 milj. € (2020)
Henkilöstö:   659 (31.12.2020)
Omistaja:  suurimmat omistajat: Fitzroy Investments Limited, Euroclear Bank Sa/Nv, Joensuun Kauppa Ja Kone Oy, Ravichander Padma ja Tecnotree Oyj
Kotisivu:  www.tecnotree.com
Infobox OKNimi-testi OK: 
Tecnotree Oyj on suomalainen globaalisti toimiva teknologiatoimittaja. Se tuottaa teleoperaattoriasiakkailleen pilvipohjaisia järjestelmiä, joilla ne voivat hallita olemassa olevia tuotteitaan, asiakkaitaan ja laskutustaan sekä kehittää ja digitalisoida niihin liittyviä prosesseja ja liiketoimintamalleja.
Historia > Tecnomen 1978–2009

Tecnomen perustettiin vuonna 1978, yksi perustajaosakas oli Tamglass.
Oy Kyro Ab osti vuonna 1985 Tecnomen Oy:n.
Vuonna 1990 Tecnomen alkoi valmistaa tuotteitaan myös Irlannissa. Sen tärkeimpiä tuotteita olivat henkilöhakujärjestelmät sekä tietoliikenteessä ja teollisuusautomatiikassa tarvittavat laitteet ja tiedonkeruujärjestelmät. Vienniin osuus 48 miljoonan markan liikevaihdosta oli kaksi kolmasosaa. Yhtiön tärkeimpiä markkina-alueita olivat Japani, Taiwan, Ruotsi, Saksa, Sveitsi ja Itävalta.
Vuonna 1993 Tecnomenin merkittävimpiä tuotteita olivat henkilöhaku-, puheposti- ja tiedonkeruujärjestelmät. Sen luomaa henkilöhakujärjestelmää käytti esimerkiksi 1,3 miljoonaa taiwanilaista ihmistä. Sen uusin tuote oli jätteen keräilyä ja lajittelua tehostava logistiikkajärjestelmä. Yhtiön liikevaihdosta yli 80 prosenttia tuli ulkomailta, yli 40 maasta. Yrityksen liikevaihto oli noin 75 miljoonaa markkaa ja sillä oli 72 työntekijää. Yrityksellä oli tytäryhtiö Irlannissa sekä Saksassa.
Maaliskuussa 1997 Kyro Oy kertoi aikeistaan listautua Helsingin Arvopaperipörssiin. Konsernilla oli kolme liiketoiminta-aluetta: turvalasikoneita valmistava Tamglass, henkilöhakujärjestelmiä valmistava Tecnomen ja energia-alalla toimiva Kyro Power.
Vuonna 1999 Tecnomenilla oli konttorit Malesiassa, Thaimaassa, Hongkongissa, Kiinassa ja Taiwanissa. Yhtiön tuotteisiin kuului muun muassa puhepostijärjestelmät. Yhtiön liikevaihdosta 95 prosenttia tuli Suomen ulkopuolelta.
Kyro-konserni järjesti Tecnomenin osakkeista annin kesäkuussa 2000. Niin instituutio-, yleisö- kuin henkilöstöantikin ylimerkittiin. Kun Tecnomenin osakkeita alettiin noteerata Helsingin pörssissä Kyro omisti osakkeista 74,9 prosenttia.
Maaliskuussa 2001 Kyro Oyj Abp jakautui Kyro Oyj Abp:ksi ja Tecnomen Holding Oyj:ksi. Joulukuussa Tecnomen Oyj fuusioitiin Tecnomen Holding Oyj:hin, joka muutti nimensä Tecnomen Oyj:ksi.
Lokakuussa 2003 Vesa Helkkulan seuraajana Tecnomenin toimitusjohtajana aloitti Jarmo Niemi, joka oli aiemmin toiminut Aspocompin toimitusjohtajana.
Vuonna 2006 Tecnomen valmisti operaattoreille viestintä-, multimedia-, ennakkomaksu- ja henkilöhakujärjestelmiä. Sillä oli asiakkaita muun muassa Latinalaisessa Amerikassa, Afrikassa ja Aasiassa.
Vuonna 2008 Tecnomenin pääliiketoimintaa oli viestintä- ja maksuratkaisujen toimittaminen teleoperaattoreille. Joulukuussa yhtiö kertoi ostavansa Intiassa sijaitsevan Lifetree Convergence -yhtiön.
Historia > Tecnotree 2009–2017

Vuonna 2009 toteutuneen Lifetree Convergence -kaupan myötä yhtiön uudeksi nimeksi tuli ensin Tecnomen Lifetree, joka lyheni pian muotoon Tecnotree. Yhtiön toimitusjohtajana jatkoi Tecnomenin toimitusjohtaja Jarmo Niemi. Yhdistymisen myötä sekä operaattoriasiakkaiden että tarjottujen tuotteiden määrät kasvoivat ja keskimääräiset työvoimakustannukset laskivat. Lokakuussa Niemi jätti tehtävänsä terveydellisistä syistä ja virkaa tekeväksi toimitusjohtajaksi nimitettiin Eero Mertano.
Marraskuussa 2010 yhtiön toimitusjohtajana aloitti Kaj Hagros. Hän oli toiminut aiemmin muun muassa verkko-Nokiassa sekä Rupert Murdochin omistaman News Corporationin tytäryhtiön Fox Mobile Groupin toimitusjohtajana.
Vuonna 2011 yhtiön yli 800 työntekijästä noin 600 oli Intiassa. Aasian osuus liikevaihdosta oli alle kymmenes.
Vuonna 2012 Tecnotreen liikevaihdosta yli puolet tuli Pohjois- ja Etelä-Amerikasta ja kolmannes Lähi-idän ja Afrikan alueelta. Enemmistö yhtiön asiakkaista toimii kehittyvillä markkinoilla.
Vuonna 2013 Kaj Hagrosin seuraajana toimitusjohtajana aloitti aiemmin muun muassa Nokialla työskennellyt Ilkka Raiskinen. Yhtiöllä oli yli sata asiakasta 70 maassa.
Vuonna 2015 Tecnotree ajautui velkasaneeraukseen, sillä toiminnan kustannukset olivat kasvaneet liian suuriksi ja asiakkailla oli pitkät maksuajat, jotka johtivat likviditeettivaikeuksiin. Liiketoiminnan rakenne päätettiin muuttaa ratkaisuista ja palveluista tuotteisiin.
Vuonna 2016 Tecnomenin toimitusjohtajana Ilkka Raiskisen seuraajana aloitti yhtiössä viisi vuotta työskennellyt Padma Ravichander.  Ennen Tecnotreetä hän oli työskennellyt johtotehtävissä Dellillä, Oraclella ja Hewlett-Packardilla eri puolilla maailmaa. Ravichander aloitti kulujen mutta myös tuoteportfolion leikkaamisen. 40 tuotteen joukosta jäljelle jäivät ne 15, joilla oli eniten kysyntää markkinoilla.  Investointien myötä tuotteiden kilpailukyky parani, yhtiö sai uusia asiakkaita ja liiketoiminnan suunta kääntyi. Samaan aikaan pidettiin huolta myös siitä, etteivät tilausten toimitusajat myöhästyneet.
Elokuussa 2017 yhtiö kertoi aikeistaan nostaa osakemääränsä 123 miljoonasta yli miljardiin. Vuoden tappio oli noin 15,6 miljoonaa euroa.
Historia > Tecnotree 2018–

Maaliskuussa 2018 yhdysvaltalaisen Joe Liemandtin omistama Viking Acquisitions teki Tecnotreesta ostotarjouksen. Tecnotreen hallitus suositteli osakkeenomistajille tarjouksen hyväksymistä, sillä se olisi tarjonnut ratkaisun yhtiön vaikeaan rahoitustilanteeseen. Liemandt on yritysohjelmistopalveluja tarjoavan Trilogyn perustaja. Ostotarjous raukesi toukokuussa, koska 90 prosentin lunastusrajaa ei saavutettu – siitä jäi puuttumaan noin 2 prosenttiyksikköä. Ostotarjouksen myötä Viking Acquisitionsista tuli kuitenkin Tecnotreen suurin omistaja 24 %:n osuudella. Myös Fitzroy Investments ja Luminos Sun tekivät viiden miljoonan euron arvoisen sijoituksen yhtiöön. Osakkeenomistajat eivät päästäneet Vikingin edustajia hallitukseen ja tämän jälkeen Viking haki Tecnotreetä konkurssiin kertomatta asiasta Tecnotreen johdolle. Konkurssi vältettiin, kun pääomistajalle maksettiin erääntyneet velat. Heinäkuussa Viking kertoi tehneensä Tecnotreelle uuden tarjouksen ja pyytäneensä ylimääräistä yhtiökokousta. Tecnotreen hallituksen puheenjohtaja Harri Koponen ei pitänyt tuoretta ei-sitovaa tarjousta tarjouksena.
 Vuoden tulos oli voitollinen.
Maaliskuussa 2021 Viking Acquisition Corporation jätti Länsi-Uudenmaan käräjäoikeudelle haastehakemuksen, jossa vaadittiin mitätöimään joitain Tecnotreen hallituksen vuosina 2018 ja 2019 tekemiä päätöksiä. Kesäkuussa Tecnotree kuului Talouselämän mukaan osaketuottonsa perusteella korona-ajan parhaisiin yhtiöihin Helsingin pörssissä. Pandemia kiihdytti yhtiön tarjoamien palvelujen kysyntää, johon vastattiin esimerkiksi uudella Digital Wallet -maksualustalla. Tilanne eri markkinoilla oli kuitenkin ajoittain vaikea. Heinäkuussa Tecnotree järjesti suursijoittajille suunnatun osakeannin, jolla kerättiin 22 miljoonaa euroa. Antiin osallistuivat Kyösti Kakkonen ja Oy Hammarén & Co Ab. Samalla viikolla Tecnotree ja Viking kertoivat sopineensa juridiset erimielisyytensä. Viking luopui vaatimuksistaan niin entisenä osakkeenomistajana kuin velkojanakin, Tecnotree taas kertoi aikeistaan maksaa Vikingin hallussa olevan yrityssaneerausohjelman mukaiset velat nopeutetulla aikataululla. Elokuussa Helsingin Sanomat julkaisi Helsingin pörssin päälistalla kesän aikana eniten nousseista osakkeista listan, jolla Tecnotreen osake sijoittui toiseksi 80 prosentin nousullaan. Vuodessa sen osake oli noussut 380 prosenttia. Syyskuussa Tecnotree kertoi, että se voi pian irtautua saneerauksesta, jonka piti alun perin kestää vuoteen 2026 asti.
Organisaatio

Tecnomenin pääkonttori sijaitsee Espoossa ja sillä on tuotekehityskeskus Tampereella. Tytäryhtiöitä sillä on Arabiemiraateissa, Argentiinassa, Brasiliassa, Etelä-Afrikassa, Ecuadorissa, Intiassa, Malesiassa, Perussa ja Ranskassa. Yhtiön toimitusjohtaja Padma Ravichander asuu Dubaissa.
Lokakuussa 2021 yhtiön suurimmat omistajat olivat Fitzroy Investments Limited, Euroclear Bank Sa/Nv, Joensuun Kauppa Ja Kone Oy, Ravichander Padma, Tecnotree Oyj, Oy Hammaren & Co AB ja Skandinaviska Enskilda Banken AB.
Tuotteet ja markkinat

Vuonna 2021 Tecnotreen tärkein kohdryhmä olivat teleoperaattorit, joille se myy itse kehittämiään pilvipohjaisia järjestelmiä, joita tarvitaan tuotteiden, asiakkaiden ja laskutuksen hallinnassa sekä prosessien digitalisoimisessa. Yhtiön tärkeimmät markkina-alueet vuonna 2020 olivat Lähi-itä, Afrikka, Aasia ja Etelä-Amerikka. Yhtiöllä oli asiakkaita 70 maassa. Esimerkiksi afrikkalaisen MTN Groupin kanssa se on tehnyt yhteistyötä yli 20 vuotta. MTN on markkinajohtaja matkapuhelinoperaattorina sekä Afrikassa että Lähi-idässä.
Tunnustuksia

Vuonna 1991 Tecnomen sai Tasavallan presidentin vientipalkinnon
Tecnomen Oy valittiin vuoden 1993 espoolaiseksi yritykseksi.
Vuonna 2020 Tecnotree oli sijalla 78 Financial Timesin tekemässä listassa Euroopan inklusiivisimmista yrityksistä.
Kesäkuussa 2021 Kauppalehti julkaisi listan korona-ajan parhaista pörssiyritysten johtajista, kun kriteerinä käytettiin osaketuottoa. Tecnotreen Ravichander sijoittui toiseksi.
Aiheesta muualla

Tecnotree (englanniksi)
Tecnotreen sijoittasivut (englanniksi, suomeksi)
Mount Odin

Mount Odin
| --- | --- |
Sijainti:  Baffininsaari, Nunavut,  Kanada
Vuoristo:  Baffinin vuoret
Korkeus merenpinnasta:  2 147 m
Prominenssi:  2 147  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mount Odin on Auyuittuqin kansallispuistossa, Baffininsaarella sijaitseva vuori. Itse saari kuuluu hallinnollisesti Kanadalle ja on osa Nunavutin territoriota. Vuori on Baffininsaaren korkein ja sen huippu on 2 147 metriä merenpinnan tasoa ylempänä. Vuori on Nunavutin, ja olisi koko itäisen Pohjois-Amerikan, viidenneksi korkein kohta, mikäli Pohjois-Amerikaksi määriteltäisiin vain Kanada ja Yhdysvallat.
Mediakeskus

Mediakeskus on jonkin tahon toimeenpanema mediaan keskittynyt toiminnallinen yksikkö. Mediakeskuksissa on esimerkiksi tietoverkkoihin liittyvää toimintaa.
Mediakeskuksia

Esimerkkejä joistakin mediakeskuksista:
Helsingin mediakeskus, Helsingin kaupungin omistama mediakeskus
Lasipalatsin mediakeskus
Mediakeskus Lume
Mustahaukka

| Mustahaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Luhtahaukat Buteogallus
Laji::  anthracinus
Kaksiosainen nimi
 Buteogallus anthracinus  (Deppe, 1830) 
Alalajit
 Buteogallus anthracinus anthracinus (Deppe, 1830)  Buteogallus anthracinus bangsi (Swann, 1922)  Buteogallus anthracinus rhizophorae B. L. Monroe Jr, 1963  Buteogallus anthracinus subtilis (Thayer & Bangs, 1905)  Buteogallus anthracinus utilensis Twomey, 1956 
Katso myös
   Mustahaukka Wikispeciesissä   Mustahaukka Commonsissa 
Infobox OKNimi-testi OKIUCN-testi OK: 
Mustahaukka (Buteogallus anthracinus) on luhtahaukkojen sukuun kuuluva lintu. Sitä tavataan Belizessa, Kolumbiassa, Costa Ricassa, Ecuadorissa, El Salvadorissa, Grenadassa, Guatemalassa, Guyanassa, Hondurasissa, Meksikossa, Nicaraguassa, Panamassa, Perussa, Puerto Ricossa, Saint Luciassa, Saint Vincent ja Grenadiineissa, Trinidad ja Tobagossa, Yhdysvalloissa, Venezuelassa.
Sen elinpiiriä ovat subtrooppisen ja trooppisen vyöhykkeen mangrovekasvillisuus nousuveden rajan yläpuolella, kosteat vuoristoalueet, suot, rannikkoseudun järvet, rantalieju ja suolatasangot. Sen määrän epäillään olevan vähenemässä kosteikkoalueiden tuhoutumisen vuoksi.
Kuvauspaikka Playa Blanca, Cahuita, Costa Rica
Kuvauspaikka Celestún, Yucatán, Meksiko
Mohsen Makhmalbaf

| Mohsen Makhmalbaf |
| --- | --- |
 Mohsen Makhmalbaf vuonna 2009.
Henkilötiedot
Syntynyt: 29. toukokuuta 1957 (ikä 67) Teheran, Iran
Ammatti:  elokuvaohjaaja
Aiheesta muualla
Makhmalbaf Film House
IMDb 
Elonet
Mohsen Makhmalbaf (pers. ‏محسن مخملباف‎; s. 29. toukokuuta 1957 Teheran) on iranilainen elokuvaohjaaja, -käsikirjoittaja ja -tuottaja.
Nuoruudessaan hän osallistui šaahi Mohammad Reza Pahlavin hallintoa vastustaneen ryhmän toimintaan ja sai 17-vuotiaana kuolemantuomion poliisin puukottamisesta. Teloitusta ei kuitenkaan pantu täytäntöön Makhmalbafin iän takia, ja oltuaan vankilassa viisi vuotta hän vapautui vankilasta, kun poliittinen tilanne muuttui vallankumouksen takia.  Makhmalbaf on myöhemmin käsitellyt tapahtunutta vuonna 1996 valmistuneessa elokuvassa Nun va Goldoon. jälkeen vuonna 1979.
Vapauduttuaan Makhmalbaf perusti elokuvatuotantoyhtiön ja koulun, jossa opetettiin elokuvantekoa, sekä alkoi tehdä elokuvia. Ensimmäinen hänen käsikirjoitukseensa pohjautunut elokuva valmistui 1981. Hänen esikoisohjauksensa valmistui seuraavana vuonna. Kansainvälistä huomiota Makhmalbaf sai vuonna 1986 valmistuneen omaelämäkerrallisen elokuvan Dastforoush myötä. Suomessa tunnettuja elokuvia ovat Gabbeh (1996) ja Kandahar – Aurinko kuun takana. Gabbeh kilpaili Cannesin sivusarjassa.
Makhmalbaf joutui lähtemään maanpakoon vuonna 2005. Hänen elokuvansa ovat kiellettyjä Iranissa. Hän muutti ensin Afganistaniin, jossa hän teki noin kymmenen elokuvaa. Myöhemmin hän muutti Pariisiin ja on sitten asunut Lontoossa, josta käsin hän työskentelee afganistanilaisten hyväksi. Talebanin noustua valtaan uudestaan vuonna 2021 hän auttoi elokuvantekijöitä ja muita kulttuurihenkilöitä perheineen pakenemaan maasta.
Makhmalbafista on tehty useita dokumenttielokuvia, joiden joukossa on muun muassa Abbas Kiarostamin ohjaama Close-Up, joka valmistui vuonna 1990. Hän vieraili Sodankylän elokuvajuhlilla vuonna 2019.
Makhmalbaf on naimisissa ohjaaja Marzieh Meshkinin kanssa, joka oli hänen oppilaansa hänen perustamassaan elokuvakoulussa. Heidän lapsensa Samira, Hana ja Maysam työskentelevät elokuvan parissa.
Kirjallisuutta

Malmi, Timo: ”Väkivallan dialogi”, Mohsen Makhmalbafin haastattelu. Filmihullu 4/2019.
Nykänen, Joonas: ”Ennen kuin auringonpimennys tulee – Mohsen Makhmalbaf ja maanpakolaisen filmirunous”. Filmihullu 4/2019.
Aiheesta muualla

Kuvia tai muita tiedostoja aiheesta Mohsen Makhmalbaf Wikimedia Commonsissa
Mount Nimban luonnonsuojelualue

| --- | --- |
Sijainti:  Norsunluurannikko Norsunluurannikko ja Guinea
Lähin kaupunki:  Yekepa (Liberia) Bossou
Pinta-ala:  17 540 ha
| --- | --- |
Nimi alkuperäiskielellä:  Réserve naturelle intégrale du mont Nimba 
Tyyppi:  Luonnonpuisto, tiukasti suojeltu alue, kansainvälinen puisto 
Perustettu:  1944
muokkaa - muokkaa wikitekstiä - muokkaa Wikidataa
Mount Nimban luonnonsuojelualue on kansallispuisto ja UNESCOn maailmanperintökohde Guinean ja Norsunluurannikon alueella. Alueen laajentamista Liberiaan on myös ehdotettu. Puistoon kuuluu huomattavia osia maantieteellisesti ainutlaatuisesta Mount Nimban alueesta, jolla elää yli 200 kotoperäistä lajia kuten useita antilooppilajeja ja suuria kissaeläimiä.
Aluetta hallitsee vuorijono, jonka rinteitä peittävät sankat metsät. Vuoristoa ympäröi savannialue.
Mount Nimban alue on ollut rauhoitettuna vuodesta 1944. Alueesta tuli Unescon maailmanperintökohde vuonna 1982.
Vuoristossa on rautamalmia, ja metsät ovat houkutelleet puunjalostusyhtiöitä. Lähiseudun asukkaat ovat riippuvaisia alueen luonnonvaroista, ja salametsästys on vakava  ongelma.
Mohsin Hamid

Mohsin Hamid Brooklynissä 2013.
Mohsin Hamid (s. 1971 Lahore, Pakistan) on brittiläis-pakistanilainen kirjailija. Hänen kirjojaan on käännetty yli 35 kielelle.
Hamid muutti 18-vuotiaana Yhdysvaltoihin opiskelemaan Princetonin yliopistossa ja Harvardin yliopiston Law Schoolissa. Hänen esikoisromaaninsa Moth Smoke ilmestyi vuonna 2000. Hamidin toinen romaani The Reluctant Fundamentalist (suom. Fundamentalisti vasten tahtoaan) oli ehdolla Man Booker -palkinnon saajaksi 2007. Siitä on tehty myös samanniminen elokuva. Hamidin neljäs romaani Exit West oli Booker-ehdokas 2017.
Hamid asuu Lontoossa.
Teokset

Moth Smoke (2000)
Fundamentalisti vasten tahtoaan.  (The Reluctant Fundamentalist, 2007)  Suomentanut Tero Valkonen. Tammi, 2007.  ISBN 978-951-31-3771-7.
Kuinka lyödä rahoiksi nousevassa idässä.  (How to get filthy rich in rising Asia, 2013)  Suomentanut Jaakko Kankaanpää. Otava, 2019.  ISBN 978-951-1-31912-2.
Exit West.  (Exit West, 2017)  Suomentanut Juhani Lindholm. Otava, 2018.  ISBN 978-951-1-31911-5.
Viimeinen valkoinen mies.  (The Last White Man, 2022)  Suomentanut Jaakko Kankaanpää. Otava, 2022.  ISBN 978-951-1-44710-8.
Aiheesta muualla

Mohsin Hamidin virallinen verkkosivu (englanniksi)
Miss Black America

Vuoden 1977 voittaja Claire Ford.
Miss Black America on yhdysvaltalainen afroamerikkalaisille naisille tarkoitettu kauneuskilpailu.[lähde? ]
Kilpailun kehitti J. Morris Anderson 17. elokuuta 1968 vastalauseena tummaihoisten osanottajien puuttumiselle Miss America -kilpailusta. Aluksi kilpailu järjestettiin vain paikallisena Philadelphian lähialueilla, mutta vuonna 1969 New Yorkin Madison Square Gardenissa järjestettyyn loppukilpailuun osallistui kilpailijoita jo 42 osavaltiosta.
Aiheesta muualla

http://www.missblackamerica.com/ (englanniksi)
Mount Nyangani

Mount Nyangani
Nyanganin huippua
| --- | --- |
Sijainti:  Manicaland Zimbabwe
Korkeus merenpinnasta:  2 592 m
Prominenssi:  1 515  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mount Nyangani on Eastern Highlands -vuoristoon kuuluva vuori Zimbabwessa. Se sijaitsee Nyangan kansallispuiston alueella noin 110 kilometriä luoteeseen Mutaresta. Vuoren huippu (2 592 m) on Zimbabwen korkein kohta.
Mount Nyanganilta saa alkunsa kolme jokea: Nyamuziwa, Gairezi ja Pungwe.
Mount Nyangani tunnetaan monista siellä sattuneista katoamistapauksista, joihin alueella on liitetty yliluonnollisia uskomuksia. Vuorikiipeilijöiden kuolemantapauksia on myös sattunut lukuisia.